ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића-Црног број 44.

Место:Обреновац

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број ЈН/3000/0570/2017 (1576/2017), за набавку Израда пројектно техничке документације за опрему под притиском неопходне за прегледе и одобрење од стране именованог тела – ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На страни 9 од 60 тендерске документације под обавезним условима у тачки 5 стоји:

1. Фотокопија важећег решења о именовању о разврставању опреме под притиском издат од надлежног министарства у складу са Правилником о прегледима опреме под притиском током века употребе ( ,,Службени гласник РС" броЈ 87/2011)

2. Фотокопија важећег решења о именовању за прегледе и испитивање опреме под притиском издатог однадлежног министарства у складу са Правилником о прегледима опреме под притиском током века употребе (,,Службени гласник РС" број 87/2011)

3.Фотокопија важећег решења о именовању за оцењивање усаглашености у складу са Правилником о техничким захтевима за пројектовање, израду и оцењивање усаглашености опреме под притиском ( ,,Службени гласник РС" број 87/2011).

Правилником о Прегледима опреме под притиском током века употребе (Сл. гласник РС, бр. 87/2011 и 75/2013), у Прилогу II, ст. 2 предвиђено је:

1. Именовано тело, његов директор, односно чланови органа управљања и руковођења, као и запослена и друга ангажована лица одговорна за спровођење прегледа и испитивања опреме под притиском у складу са овим правилником не смеју бити пројектанти, произвођачи, испоручиоци, монтажери, власници, корисници или лица која одржавају опрему под притиском која се прегледа и испитује, нити заступници било које од тих страна. Они не смеју бити укључени директно или као заступници у пројектовању, изради, маркетингу, монтажи, коришћењу или одржавању опреме под притиском која се прегледа и испитује. То не искључује могућност размене техничких информација између произвођача и именованог тела.

На основу наведеног именовано тело не сме да учествује у предметном тендеру и потребно је обавезан услов из тачке 5 обрисати из тендерске документације.

**ОДГОВОР 1:** Наручилац ће изменити конкурсну документацију, тако што ће брисати тачку 5 услова за учествовање. Такође ће изменити и техничку спецификацију.

 КОМИСИЈА

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_